**Doložka vybraných vplyvov**

**A.1. Názov materiálu:** *Návrh Národného programu aktívneho starnutia na roky 2014 - 2020*

**Termín začatia a ukončenia PPK:** 08. 08. 2013 – 12. 08. 2013

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie |  | X |  |
| 3. Sociálne vplyvy  - vplyvy na hospodárenie obyvateľstva,  - sociálnu exklúziu,  - rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

\* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky

Návrh Národného programu aktívneho starnutia na roky 2014 – 2020 nemá priame vplyvy na rozpočet verejnej správy, na podnikateľské prostredie, sociálne vplyvy, vplyvy na životné prostredie a vplyvy na informatizáciu spoločnosti.

Priamy vplyv môžu mať až konkrétne rozpracované opatrenia na napĺňanie cieľov uvedených v návrhu Národného programu aktívneho starnutia na roky 2014 – 2020, pričom predmetné vplyvy budú identifikované priamo v ďalších dokumentoch alebo právnych úpravách dotknutých legislatívnych noriem.

Realizácia opatrení vyplývajúcich z návrhu Národného programu aktívneho starnutia na roky 2014 – 2020 bude zabezpečená v rámci schválených limitov rozpočtu verejnej správy ako aj v rámci nového programového obdobia na čerpanie štrukturálnych fondov na roky 2014 – 2020. Uvedené sa týka všetkých subjektov verejnej správy, ktoré v zmysle navrhovaných opatrení budú zodpovedným gestorom ako aj spolupracujúcim subjektom.

A.4. Alternatívne riešenia

Bezpredmetné.

**A.5. Stanovisko gestorov**

**Ministerstvo financií SR (vplyvy na rozpočet verejnej správy) -** V doložke je označený žiaden vplyv na rozpočet verejnej správy a konštatuje sa, že priamy vplyv na rozpočet môžu mať až konkrétne opatrenia na napĺňanie cieľov uvedených v predloženom návrhu, pričom predmetné vplyvy budú identifikované priamo v ďalších dokumentoch a právnych úpravách dotknutých legislatívnych noriem. Z návrhu uznesenia vlády SR vyplýva, že sa podľa termínov uvedených v predloženom materiáli má zabezpečiť plnenie úloh vyplývajúcich z Národného programu aktívneho starnutia na roky 2014 – 2020 v rámci schválených limitov výdavkov príslušnej kapitoly. Keďže na základe tohto návrhu už dôjde k realizácii jednotlivých úloh, **žiadame už v tejto etape vypracovať doložku vybraných vplyvov, z ktorej budú jasné dopady na rozpočet verejnej správy v jednotlivých rokoch a podľa subjektov rozpočtu**. Zároveň žiadame, aby vplyv bol zabezpečený v rámci schválených limitov dotknutých subjektov rozpočtu verejnej správy na jednotlivé roky, bez dodatočných požiadaviek na rozpočet. Uvedené považujeme za zásadné.

***Stanovisko predkladateľa* -** *sme toho názoru, že návrh Národného programu aktívneho starnutia na roky 2014 – 2020 nemá priame vplyvy na rozpočet verejnej správy. Priamy vplyv budú mať až konkrétne rozpracované opatrenia na napĺňanie cieľov uvedených v návrhu Národného programu aktívneho starnutia na roky 2014 – 2020, pričom predmetné vplyvy budú identifikované priamo v ďalších dokumentoch alebo právnych úpravách dotknutých legislatívnych noriem.*

**Ministerstvo hospodárstva SR** **(vplyvy na podnikateľské prostredie)** - súhlasí s doložkou vplyvov na podnikateľské prostredie, ktorá je súčasťou materiálu „*Návrh Národného programu aktívneho starnutia na roky 2014 - 2020*“.

**Ministerstvo práce, sociálnych vecí a rodiny SR (sociálne vplyvy) -** vzhľadom na charakter a zameranie materiálu, najmä tým, že obsahuje úlohy, ktoré budú po jeho schválení priamo realizované, nesúhlasíme s tvrdením, že materiál nezakladá žiadne sociálne vplyvy. Podľa nášho názoru **materiál zakladá pozitívne sociálne vplyvy, ktoré je potrebné identifikovať a zhodnotiť v doložke vybraných vplyvov a analýze sociálnych vplyvov**.

***Stanovisko predkladateľa* -** *sme toho názoru, že návrh Národného programu aktívneho starnutia na roky 2014 – 2020 nemá priame sociálne vplyvy. Priamy vplyv budú mať až konkrétne rozpracované opatrenia na napĺňanie cieľov uvedených v návrhu Národného programu aktívneho starnutia na roky 2014 – 2020, pričom predmetné vplyvy budú identifikované priamo v ďalších dokumentoch alebo právnych úpravách dotknutých legislatívnych noriem.*

**Ministerstvo životného prostredia SR** **(vplyvy na životné prostredie)** - súhlasí s predloženou doložkou vybraných vplyvov bez pripomienok.

**Ministerstvo financií SR (vplyvy na informatizáciu spoločnosti) –** nepredložilo stanovisko.